Rozsudok Všeobecného súdu zo 17. decembra 2025 – Evroins inshurans grup/EIOPA
(vec T-367/24)1
„Európsky systém finančného dohľadu – Žiadosť o neuverejnenie rozhodnutia odvolacej rady európskych orgánov dohľadu alebo o dôverné zaobchádzanie s niektorými informáciami – Zamietnutie žiadosti – Žaloba o neplatnosť – Čiastočný nedostatok právomoci – Nariadenie (EÚ) č. 1094/2010 – Nezávislosť – Nestrannosť“
Jazyk konania: angličtina
Účastníci konania
Žalobkyňa: Evroins inshurans grup AD (Sofia, Bulharsko) (v zastúpení: H. Drăghici a F. Giurgea, advokáti)
Žalovaný: Európsky orgán pre poisťovníctvo a dôchodkové poistenie zamestnancov (v zastúpení: S. Rosenbaum, S. Dispiter a A. Terstegen-Verhaag, splnomocnení zástupcovia, za právnej pomoci H.-G. Kamann, Z. Mzee a F. Boos, advokáti)
Predmet veci
Žalobou podanou na základe článku 263 ZFEÚ sa žalobkyňa domáha zrušenia uznesenia odvolacej rady európskych orgánov dohľadu BoA-O-2024-03 z 24 júna 2024, ktorým odvolacia rada zamietla jej žiadosť o dôverné zaobchádzanie s rozhodnutím BoA-D-2024-02 z 11. marca 2024.
Výrok rozsudku
Žaloba sa zamieta.
Evroins inshurans grup AD znáša svoje vlastné trovy konania a je povinná nahradiť trovy konania, ktoré vznikli Európskemu orgánu pre poisťovníctvo a dôchodkové poistenie zamestnancov (EIOPA), vrátane trov konania súvisiacich s konaním o nariadení predbežného opatrenia.
____________
1 Ú. v. EÚ C, C/2024/5826 zo 7.10.2024.